CELEX: 62009CO0217
Language: hu
Date: 2010-12-17 00:00:00
Title: A Bíróság (hetedik tanács) 2010. december 17-i végzése. # Maurizio Polisseni kontra Azienda Sanitaria Locale nº 14 VCO és Antonio Giuliano. # Előzetes döntéshozatal iránti kérelem: Tribunale amministrativo regionale per il Piemonte - Olaszország. # Az eljárási szabályzat 104. cikke 3. §-ának első bekezdése - EUMSZ 49. cikk - A letelepedés szabadsága - Közegészség - Gyógyszertárak - Közelség - A lakosság gyógyszerellátása - Működési engedély - A gyógyszertárak területi felosztása - Népsűrűségi kritériumon alapuló korlátozások előírása - A gyógyszertárak közötti minimális távolság. # C-217/09. sz. ügy

A Bíróság (hetedik tanács) 2010. december 17‑i végzése – Polisseni kontra Azienda Sanitaria Locale n° 14 VCO és Giuliano
      (C‑217/09. sz. ügy)
      „Az eljárási szabályzat 104. cikke 3. §‑ának első bekezdése – EUMSZ 49. cikk – A letelepedés szabadsága – Közegészség – Gyógyszertárak – Közelség – A lakosság gyógyszerellátása – Működési engedély – A gyógyszertárak területi felosztása – Népsűrűségi kritériumon alapuló korlátozások előírása – A gyógyszertárak közötti minimális távolság”
      Letelepedés szabadsága – Korlátozások – Meghatározott régióban történő gyógyszertárnyitáshoz és -áthelyezéshez előzetes közigazgatási engedélyt megkövetelő nemzeti
         szabályozás (EUMSZ 49. cikk) (vö. 33–34. pont és a rendelkező rész 1–2. pontja)
      
      Tárgy
      
         
               Előzetes döntéshozatal iránti kérelem – Tribunale Amministrativo Regionale del Piemonte – Az EK 43., EK 152. és EK 153. cikk
                  értelmezése – Új gyógyszertárak megnyitása – Gyógyszertár áthelyezésének engedélyezését a két gyógyszertár közötti minimális
                  távolság tiszteletben tartásának feltételéhez kötő nemzeti szabályozás.
               
            Rendelkező rész
      
         
                  1)
               
               
                  
               
               
                  	Az EUMSZ 49. cikket úgy kell értelmezni, hogy azzal főszabály szerint nem ellentétes az olyan nemzeti szabályozás, mint az
                     alapügyben szereplő, amely korlátozza a gyógyszertárak létrehozását, előírva, hogy:
                  
               
            –        egy gyógyszertári övezetben csak egy gyógyszertár hozható létre, főszabály szerint 4000 vagy 5000 lakosra számítva, és
      –        mindegyik gyógyszertárnak minimális távolságra kell lennie a már létező gyógyszertáraktól, e távolság általánosan 200 méter.
      
         
                  2)
               
               
                  
               
               
                  	Ugyanakkor ellentétes az EUMSZ 49. cikkel az ilyen nemzeti szabályozás, amennyiben a 4000 vagy 5000 lakosra és a 200 méterre
                     vonatkozó alapszabályok a sajátos demográfiai jellemzőkkel rendelkező földrajzi övezetekben megakadályozzák az elegendő számú,
                     megfelelő gyógyszertári szolgáltatás biztosítására alkalmas gyógyszertár létrehozását, aminek vizsgálata a nemzeti bíróság
                     feladata.